உனக்கு இதுபோல் கடிதம் எழுதவேண்டிவரும் என்று நான் கனவிலும் நினைத்ததில்லை. நீ ஏனோ அவசரப்படுகிறாய் என்று எனக்குத் தோன்றியதால் கடிதம் எழுதுகிறேன். என் மனதில் இருப்பதை உனக்கு போனில் சொல்ல முடியும். ஆனால் உணர்ச்சி வசப்பட்டு பேசும் போது நம் மனதில் இருப்பது முழுவதுமாக வெளியில் வர வாய்ப்பு இல்லை. அதோடு வார்த்தைகள் எல்லை மீறிவிட்டால் நான் என்ன நினைக்கிறேனோ, என் மனம் எவ்வளவு தவிக்கிறதோ உனக்குப் புரிய வைப்பது கஷ்டம். அதனால்தான் இருபது வருடங்களுக்கு பிறகு எனக்கு இந்த பேப்பரும் பேனாவும் தேவைப்பட்டது.